Ons gunstelinge - 2017 Veiling - Soutpansberg Bonsmara
15 September 2017, om 11:00 Te Plaas De Ruigte, Vivo, Limpopo
BBP150036 - Voorblad Bul
2017 Veilings Gunstelinge
Prentjie mooi! Voorblad bul! Die bul praat van self. Hy is donker, lank, diep met ‘n skof en breed oor die rug en boude. Nog ‘n seun van AG060160. Donker pigment vir die manne wat belangstel .
LOT 1 - Hy is een blok vleis
Hierdie bul is voorwaar die breedste bul in die aanbieding. Hy is een blok vleis. Sy vaar is FCT000065 wat uit die BG, VV en FCT lyne kom en sy moeder BBP090290 stam uit AG lyne.
LOT 3 - met die hoogste GDT indeks van 144 in die veilings aanbod
‘n Netjiese gladde haar bul met goeie diepte en breedte en lengte daarby. Sy vaar is MGH110018 wat eens die duurste bul op die AG Geneveiling was en deur Chris Visser gekoop was. Chris Visser verkoop toe weer die bul na gebruik op sy Produksie Veiling vir R120 000 aan Benjamin Bosch en Paul Marè.
LOT 4 - Voorblad Bul
Hier is daai voorblad bul! Hy is donker, diep, breed en vol vleis oral. Sy los vel om sy nek hou ons baie van. Sterk kloue, goeie stert aanhegting, skrotum en skede aanhegting tel as goeie plus punte vir hom. Sy vaar BPJ090014 wat stam uit BHE000126 en FCT000065. Sy moeder BBP120083 stam uit AG040289 aan vaderskant.
LOT 5 - Gladde haar, donker bul en seun van AG060160
‘n Gladde haar, donker bul en seun van AG060160. Hy is vol vleis en breed tussen die oë wat dan ook regoor sy lyf strek. Hy weeg 34 kg by geboorte en speen op ‘n 110 indeks. Sy skrotum en aanhegting is ook perfek. Sy hoogte/lengte verhouding is ook perfek 1:2.
LOT 6 - Bul met lente van 1502
JMP120159 se vaar, NFS080032, ‘n gesoute kuddevaar, word deur Marloo Bonsmaras gekoop van Sernick Bonsmaras vir die bedrag van R700 000.00.
JMP120159 is ‘n lang, breë, dik bul wat teel soos hy lyk.
LOT 7 - ‘n Bespierde bul en seun van AG100092
Donker rooi bul met “baard” wat sy manlikheid beklemtoon. ‘n Bespierde bul en seun van AG100092 wat aan vader en moederskant gelynteel is met AG980338. Vandaar die goeie eienskappe.
LOT 8 - ‘n Opvallende bul met goeie bespiering en baie breed en lank
‘n Opvallende bul met goeie bespiering en baie breed en lank. Sy vaar is AG050366 wat stam uit RCO000091, AG980338 en dan van uit RCO000091 se kant stam hy af van J8.
LOT 9 - Diep, donker, lang en breë bul
‘n Diep, donker, lang en breë bul. Hy dra vleis! Soms wonder mens hoekom mens so ‘n bul nog nie gebruik het in jou eie kudde nie? Sy vaar MMJ030164, waarmee ons KI in die kudde se voorouers stam uit RCO980037.
LOT 11 - Nog ‘n AG060160 seun.
Nog ‘n AG060160 seun. Die keer by ‘n JMP koei van Jaap Prinsloo. ‘n Lang bul met goeie diepte en gladde vel. Goeie kloue en skrotum. Ook gladde skede aanhegting. ‘n Mooi skof met verdonkering op die regte plekke.
LOT 12 - ‘n Seun van BBP110169 (vaar AG040289)
‘n Seun van BBP110169 (vaar AG040289) wat aan Bernardo Fivaz van Hoedspruit verkoop is. Hy is donker van kleur met goeie verdonkering oor sy voor en agterkwart en ‘n lang stert met goeie aangegting.
LOT 13 - top syfers wat reg deur die bank bo ras gemiddeld is
Breedte en diepte met die eerste oogopslag. Alhoewel die bul die tweede jongste bul van die veilings aanbod is, kan mens nie anders om te wonder hoe hy oor twee jaar sal lyk nie. Sy vaar DBP100115 is laas jaar aan AL3 Boerdery verkoop. Hy is op sy beurt ‘n seun van AG060160, wat sy stempel afgedruk het in ons kudde. Daar is nog 3 van sy seuns op vanjaar se veiling. Al drie van hulle is top bulle. Sy moeder, BBP120089 het ook onlangs weer gekalf met ‘n bulkalf soortgelyk aan BBP150084. BBP150084 beskik oor top syfers wat reg deur die bank bo ras gemiddeld is. Ons is trots om so ‘n bul aan te bied. ‘n Gunsteling en ‘n bul om na te kyk. Sy moeder spog dan ook met ‘n reproduksie indeks van 125/2 kallers en haar moeder 120/4 kallers. Goeie teelmateriaal.